Այնպես որ՝ Ալիեւին շատ բան չի մնում, քան ներքին լսարանին, ձեռքի հետ էլ հարեւան երկրներում մի քանի դյուրահավատի կամ անտեղյակի ցուցադրել, թե իբր ինքը խաղից դուրս չէ եւ այժմ էլ Իրանի ու Ռուսաստանի հետ է առանցք ձեւավորում: Դիցուք, առանցքը ձեւավորեց, ո՞վ է դրա շուրջ պտտվելու Ադրբեջանից եւ, լավագույն դեպքում, մյուս երկու ձեւավորողներից բացի: Պարզ է, որ ոչ ոք՝ ոչ Մերձավոր Արեւելքում, ոչ Միջին Արեւելքում, ոչ Արեւելյան Եվրոպայում, ոչ էլ նույնիսկ Հարավային Կովկասում, քանի որ Վրաստանն էլ, Հայաստանն էլ՝ մեկն ստորագրված Ասոցացման համաձայնագրով, մյուսը՝ բանակցվող ԵՄ-ՀՀ համաձայնագրով, ոչ միայն կողմնորոշված են, այլեւ հետզհետե ինտեգրվում են Եվրոպային: Նույնիսկ Հայաստանին շանտաժով դեպի ԵՏՄ քարշ տալն այդտեղ մեծ բան չփոխեց: